**Határozat: 104
 108-114**

 **Rendelet: -**

**Jegyzőkönyv**

**Zalakaros Város Önkormányzata Képviselőtestülete**

**2018. május 16-án megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2018. május 16-án** 15,35 órai kezdettel megtartott **nyílt** üléséről.

Jelen vannak: Novák Ferenc polgármester, Czirákiné Pakulár Judit alpolgármester, Benkőné Gulyás Edit, Horváth Vencel, Magyar Mária (16,01 órakor jelent meg az ülésteremben), Szirtes Balázs képviselők, Szabóné dr. Csányi Marianna jegyző, Torma László aljegyző.

Tanácskozási joggal jelen van: Horváthné Juhász Barbara pénzügyi osztályvezető, Tóthné Őri Ibolya városfejlesztési osztályvezető, Szijártóné Gorza Klára könyvvizsgáló.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 6 képviselőtestületi tag az ülésen jelen van.

Jegyzőkönyv hitelesítőknek javasolja: Benkőné Gulyás Edit és Szirtes Balázs képviselőket.

Szavazásra teszi fel a jegyzőkönyv hitelesítőire tett javaslatot.

Képviselőtestület 6 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Javaslatot tesz a napirendi pontokra és ismerteti azokat.

**Napirend:**

1. **Polgármester beszámolója**

 Előadó: Novák Ferenc polgármester

1. **A Zalakarosi Óvoda és Bölcsőde óvodai intézményegységében indítható óvodai
 csoportok számának meghatározása** Előadó: Novák Ferenc polgármester
2. **Rákóczi Szövetség kérelme** Előadó: Novák Ferenc polgármester
3. **Zalakarosi Sakkverseny lebonyolítására pénzeszközátadás** Előadó: Novák Ferenc polgármester
4. **Képviselőtestület 366/2015. (XII.16.) számú határozatának módosítása- Civil Ház
 térítésmentes használók körének kibővítése**

Előadó: Novák Ferenc polgármester

1. **Lakossági fórumon felvetett kérések, javaslatok**
 Előadó: Novák Ferenc polgármester
2. **Nagykanizsai Tankerületi Központ kérelme a 2018/2019. évi iskolatej
 programban való részvétel támogatására** Előadó: Novák Ferenc polgármester
3. **Zalakaros Sportjáért Közhasznú Közalapítvány támogatási kérelme** Előadó: Novák Ferenc polgármester
4. **Karos-Park Kft. zárszámadása ZÁRT** Előadó: Novák Ferenc polgármester
5. **Gránit Gyógyfürdő Zrt. zárszámadása, vezérigazgató 2017. évi ZÁRT
 prémiumfeltételeinek értékelése**

Előadó: Novák Ferenc polgármester

1. **Gránit Gyógyfürdő Zrt. vezérigazgató 2018. évi prémiumfeltételeinek ZÁRT
 megállapítása**

 Előadó: Novák Ferenc polgármester

1. **Tájékoztató a Zalakarosi Turisztikai Egyesület 2017. évi gazdálkodásáról ZÁRT** Előadó: Novák Ferenc polgármester
2. **Zalakarosi Turisztikai Nonprofit Kft. zárszámadása ZÁRT**  Előadó: Novák Ferenc polgármester
3. **Tájékoztató a Zalakarosi Turisztikai Egyesület 2018. évi módosított ZÁRT
 üzleti tervéről** Előadó: Novák Ferenc polgármester
4. **Zalakarosi Turisztikai Nonprofit Kft. 2018. évi módosított üzleti ZÁRT
 tervének jóváhagyása** Előadó: Novák Ferenc polgármester
5. **Főépítészi feladatok ellátása megbízási keretszerződés keretében kiírt ZÁRT
 pályázatra beérkezett ajánlatok elbírálása** Előadó: Novák Ferenc polgármester
6. **Zalakaros, Petőfi utca, 1049/1,-2,-3 és 1050 hrsz-ú ingatlanon lévő árok ZÁRT
 lefedés létesítési engedély tervdokumentáció, valamint tételes árazott és
 árazatlan költségvetés készítése, valamint Zalakaros, 061/2 hrsz-ú
 ingatlanon tervezett ivóvízvezeték építés létesítési engedély tervdokumentáció,
 valamint tételes árazott és árazatlan költségvetés készítése ajánlatkérésre
 beérkezett ajánlatok elbírálása**

Előadó: Novák Ferenc polgármester

1. **Zalakaros város és térsége szennyvízelvezető rendszere és szennyvíztisztító ZÁRT
 telepe víziközmű-rendszerrel kapcsolatos tájékoztatás** Előadó: Novák Ferenc polgármester
2. **Fogorvosi és orvosi ügyeleti ellátásról szóló tájékoztatás, helyi adókról ZÁRT
 szóló rendelet módosítására javaslat** Előadó: Novák Ferenc polgármester
3. **Interreg pályázat keretében kordonok és célkapu beszerzése tárgyában ZÁRT
 ajánlatok értékelése** Előadó: Novák Ferenc polgármester

**21/1. Egyebek-Megbízási szerződés módosítása könyvvizsgálói feladatok ZÁRT
 ellátására** Előadó: Novák Ferenc polgármester

**21/2. Egyebek-A Termáltóval kapcsolatos bizottság felállítása ZÁRT**

Előadó: Novák Ferenc polgármester

Novák Ferenc: Javasolja feltételre a 21. számú Egyebek napirend keretében Megbízási szerződés módosítása könyvvizsgálói feladatok ellátására című és A Termáltóval kapcsolatos bizottság felállítása című napirendek zárt ülés keretében történő tárgyalására vonatkozó javaslatot.

Szavazásra teszi fel a napirendek felvételére és tárgyalására vonatkozó ügyrendi javaslatot.

Képviselőtestület 6 igen szavazattal, ellenszavazat és tartózkodás nélkül az ügyrendi javaslatot elfogadta.

Novák Ferenc: Szavazásra teszi fel az elhangzott napirendek tárgyalására vonatkozó javaslatot.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta.

Novák Ferenc: Javasolja, hogy a 8. számú a Zalakaros Sportjáért Közhasznú Közalapítvány támogatási kérelme című napirend zárt ülés keretében kerüljön megtárgyalásra és ameghívóban szereplő zárt ülés keretében megtárgyalandó 9 – 21. számú napirendek zárt ülés kerüljenek megtárgyalásra, figyelemmel az Mötv. 46. §. /2/ bekezdés c./ pontjára.

Szavazásra teszi fel a 8–21. számú napirendi pontok zárt ülésen való megtárgyalására vonatkozó ügyrendi javaslatot.

 Képviselőtestület 6 igen szavazattal, ellenszavazat és tartózkodás nélkül a zárt ülésre vonatkozó javaslatot elfogadta és az alábbi határozatot hozta:

**Képviselőtestület 104/2018. (V.16.) számú határozata:**

Zalakaros Város Önkormányzat Képviselőtestülete elrendeli a meghívóban szereplő 8-21. számú napirendi pontok zárt ülés keretében történő megtárgyalását, figyelemmel az Mötv. 46. §. /2/ bekezdés c./ pontjára.

Novák Ferenc: Bejelenti, hogy a képviselőtestület 15,43 órakor zárt ülés keretében folytatja tovább munkáját.

Novák Ferenc: Bejelenti, hogy a képviselőtestület 16,01 nyílt ülés keretében folytatja tovább munkáját.

Magyar Mária 16,01 órakor megjelent az ülésteremben.

**Napirend tárgyalása:**

1. **Polgármesteri beszámoló** Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Az erdővel kapcsolatos rendezés fontos, a megrongált kerítést mindenképpen meg kellene javítani a Volt tsz majortól keletre eső részen. A szakirányítási kérdést is mindenképpen meg kell oldani a munka elvégzéséhez.

Szabóné dr. Csányi Marianna: A szakértővel már megtörtént az egyeztetés.

Novák Ferenc: Szavazásra teszi fel a polgármesteri beszámolót.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 108/2018. (V.16.) számú határozata:**

Zalakaros Város Önkormányzat Képviselőtestülete a Polgármester beszámolóját elfogadja.

1. **A Zalakarosi Óvoda és Bölcsőde óvodai intézményegységében indítható
 óvodai csoportok számának meghatározása**

Előadó: Novák Ferenc polgármester

 (Előterjesztés a jegyzőkönyvhöz mellékelve.)

Benkőné Gulyás Edit: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 68/2018. (V.09.) számú határozata és a Pénzügyi, Városüzemeltetési, Ügyrendi és Humánpolitikai Bizottság 89/2018. (V.09.):**

A bizottság javasolja a képviselőtestület számára az előterjesztés szerinti határozati javaslat elfogadását.

Szavazásra teszi fel az előterjesztés szerinti határozati javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 109/2018. (V.16.) számú határozata:**

1./ Zalakaros Város Önkormányzat Képviselőtestülete a Zalakarosi Óvoda és Bölcsőde óvodai intézményegységében a 2018/19-es nevelési évben az indítható csoportok számát 3 óvodai csoportban határozza meg.

2./ Zalakaros Város Önkormányzat Képviselőtestülete a Zalakarosi Óvoda és Bölcsőde óvodai intézményegységében engedélyezi az óvodába felvehető maximális gyermeklétszámot 83 főre megemelni a 2018/2019-es nevelési évre.

Határidő: 2018. május 31.

Felelős: Novák Ferenc polgármester

Operatív felelős: Torma László aljegyző

 Hartainé Bobay Éva Zalakarosi Óvoda és Bölcsőde intézményvezető

1. **Rákóczi Szövetség kérelme**

Előadó: Novák Ferenc polgármester
 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 84/2018. (V.09.) számú határozata és a Pénzügyi, Városüzemeltetési, Ügyrendi és Humánpolitikai Bizottság 105/2018. (V.09.):**

A bizottság javasolja a képviselőtestület számára, hogy hozzon olyan tartalmú határozatot, hogy az önkormányzat 2018. évben nem támogatja a Rákóczi Szövetséget.

Novák Ferenc: Szavazásra teszi fel a bizottsági javaslatot.

 Képviselőtestület 5 igen szavazattal, ellenszavazat nélkül és 2 tartózkodással az alábbi határozatot hozta:

**Képviselőtestület 110/2018. (V.16.) számú határozata:**

1./ Zalakaros Város Önkormányzat Képviselőtestülete úgy határoz, hogy a Rákóczi Szövetség részére a Beiratkozási Program megvalósításáhoznem biztosít támogatást.

2./ Zalakaros Város Önkormányzat Képviselőtestülete felkéri a polgármestert, hogy a képviselőtestületi döntésről a Rákóczi Szövetséget tájékoztassa.

Határidő: 2018. június 8.

Felelős: Novák Ferenc polgármester

Operatív felelős: Torma László aljegyző

**4. Zalakarosi Sakkverseny lebonyolítására pénzeszközátadás** Előadó: Novák Ferenc polgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 69/2018. (V.09.) számú határozata és a Pénzügyi, Városüzemeltetési, Ügyrendi és Humánpolitikai Bizottság 90/2018. (V.09.):**

A bizottság javasolja a képviselőtestület számára, hogy az előterjesztés szerinti határozati javaslattal szemben úgy határozzon, hogy a sakkverseny tervezett költségvetéséből a versenydíjakat, valamint a versenybírók díjazását 2 209 475 Ft összegben az önkormányzat finanszírozza a rendelkezésre álló pénzügyi keretből, azzal, hogy a kifizetéshez kapcsolódó feladatokat a Zalakarosi Közös Önkormányzati Hivatal végezze. A bizottság javasolja, hogy az egyéb operatív szervezési feladatokat a Zalakarosi Turisztikai Egyesület végezze díjazás nélkül, a nevezési díjak beszedésével az önkormányzat bízza meg Horváth Tamást, aki a befolyt bevételből a verseny megrendezéséhez szükséges egyéb kifizetéseket teljesítse.

Novák Ferenc: Tájékoztatta a képviselőtestületet, hogy egyeztetést folytatott Horváth Tamással, aki a sakkverseny lebonyolítását végezni fogja. Jelenleg 11 országból 150 fő jelezte részvételi szándékát a sakkversenyre, ez a verseny időpontjáig valószínűleg a 180 főt is el fogja érni. Az egyeztetések alapján módosító javaslatot tesz a bizottsági javaslathoz képest, a Zalakarosi sakkverseny tervezett költségvetéséből a felnőtt versenydíjakat - 1.020.000 Ft-, a versenydíjak járulékait- 198.900 Ft-, a közvetítés díját - 150.000 Ft-, a versenybírók díjazását - 650.000 Ft-, a Karos Park Kft költségeit - 115.000 Ft- összesen 2.133.900 Ft összegben az önkormányzat finanszírozza a rendelkezésre álló 2 500 000 Ft-os pénzügyi keretből.

Szavazásra teszi fel bizottsági javaslatot az általa ismertetett módosító javaslattal kiegészítve.

 Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 111/2018. (V.16.) számú határozata:**

1./ Zalakaros Város Önkormányzat Képviselőtestülete úgy határoz, hogy a Zalakarosi sakkverseny tervezett költségvetéséből a felnőtt versenydíjakat - 1.020.000 Ft-, a versenydíjak járulékait- 198.900 Ft-, a közvetítés díját - 150.000 Ft-, a versenybírók díjazását - 650.000 Ft-, a Karos Park Kft költségeit - 115.000 Ft- összesen 2.133.900 Ft összegben az önkormányzat finanszírozza a rendelkezésre álló 2 500 000 Ft-os pénzügyi keretből, azzal, hogy a kifizetéshez kapcsolódó feladatokat a Zalakarosi Közös Önkormányzati Hivatal végzi.

2./ Zalakaros Város Önkormányzat Képviselőtestülete a sakkverseny megrendezésével kapcsolatos egyéb operatív szervezési feladatokkal a Zalakarosi Turisztikai Egyesületet bízza meg díjazás nélkül.

3./ Zalakaros Város Önkormányzat Képviselőtestülete a nevezési díjak beszedésével Horváth Tamást a Magyar Sakkszövetség alelnökét bízza meg, azzal, hogy a befolyt bevételből a verseny megrendezéséhez szükséges egyéb kifizetéseket teljesítse.

Határidő: 2018. május 22.

Felelős: Novák Ferenc polgármester

Operatív felelős: Horváthné Juhász Barbara pénzügyi osztályvezető

 Cziráki László Zalakarosi Turisztikai Egyesület elnöke – 2. pont

 vonatkozásában

**5. Képviselőtestület 366/2015. (XII.16.) számú határozatának módosítása- Civil
 Ház térítésmentes használók körének kibővítése** Előadó: Novák Ferenc polgármester
 (Előterjesztés a jegyzőkönyvhöz mellékelve.)

Benkőné Gulyás Edit: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 70/2018. (V.09.) számú határozata és a Pénzügyi, Városüzemeltetési, Ügyrendi és Humánpolitikai Bizottság 91/2018. (V.09.):**

A bizottság javasolja a képviselőtestület számára, hogy az előterjesztés szerinti határozati javaslattal szemben úgy határozzon, hogy az önkormányzat a Zrínyi u. 2. szám alatti ingatlanban biztosítson helyszínt térítésmentesen a falugazdász számára.

Novák Ferenc: Szavazásra teszi fel a bizottsági javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 112/2018. (V.16.) számú határozata:**

Zalakaros Város Önkormányzat Képviselőtestülete úgy határoz, hogy az önkormányzat a Zrínyi u. 2. szám alatti ingatlanban biztosít helyszínt térítésmentesen a falugazdász számára.

Határidő: 2018. május 31.

Felelős: Novák Ferenc polgármester

Operatív felelős: Sinkovics Norbert Zalakarosi Közösségi Ház és Könyvtár igazgatója

 Könyvtár igazgatóját

**6. Lakossági fórumon felvetett kérések, javaslatok**
Előadó: Szabóné dr. Csányi Marianna
 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 85/2018. (V.09.) számú határozata és a Pénzügyi, Városüzemeltetési, Ügyrendi és Humánpolitikai Bizottság 106/2018. (V.09.) számú határozata:**

A bizottság javasolja a képviselőtestület számára az előterjesztés szerinti határozati javaslat 1. pontjának és a 2.a verziójának elfogadását.

Novák Ferenc: Kéri, hogy a hivatal 2 héten belül a képviselőtestületi döntésről értesítse a lakosságot.

Szavazásra teszi fel a bizottsági javaslatot.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 113/2018. (V.16.) számú határozata:**

1./ Zalakaros Város Önkormányzat Képviselőtestülete a 3/2018. (II.08.) számú határozatának 7./ pontjára figyelemmel - fejlesztési cél addig nem indítható, amíg a kerékpárút építés, valamint a gyógyhelyi központ fejlesztés kivitelezésének szerződéses ára nem ismert - a lakossági fórumon elhangzott igényekről azok indokoltságának megvizsgálását követően fontossági sorrend kerüljön kialakításra.

2./ Zalakaros Város Önkormányzat Képviselőtestülete az 1. pontban említett beruházások kivitelezésének szerződéses árának ismeretében kíván dönteni az indokolt - lakossági fórumon felvetett - kérések megvalósításáról.

3./ A kérelmezőket a döntésről tájékoztatni kell.

Határidő: 2018. augusztus 31. (2.a.)

 2018. május 23. – 3. pont vonatkozásában

Felelős: Novák Ferenc polgármester

Operatív felelős: Bognár Ottó településüzemeltetési és katasztrófavédelmi referens

**7. Nagykanizsai Tankerületi Központ kérelme a 2018/2019. évi iskolatej
 programban való részvétel támogatására** Előadó: Novák Ferenc polgármester
 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 80/2018. (V.09.) számú határozata és a Pénzügyi, Városüzemeltetési, Ügyrendi és Humánpolitikai Bizottság 101/2018. (V.09.) számú határozata:**

A bizottság javasolja a képviselőtestület számára, hogy a zalakarosi állandó lakóhellyel rendelkező gyermekek iskolatej programban való részvételét támogassa, azaz a Nagykanizsai Tankerületi Központ által kért támogatást az iskolába járó állandó lakóhellyel rendelkező gyermekeknek az összes zalakarosi általános iskolába járó tanulóhoz viszonyított arányában biztosítsa.

A bizottság javasolja továbbá a képviselőtestület számára, kérje fel a polgármestert, hogy keresse meg a Nagykanizsai Tankerületi Központot, hogy a Tankerületi Központ keresse meg a zalakarosi iskolába járó gyermekek lakóhely szerinti önkormányzatát, hogy a támogatással nem fedezett költségekhez arányosan járuljanak hozzá.

A bizottság javasolja továbbá a képviselőtestület számára, hogy döntsön arról, hogy a támogatást csak abban az esetben biztosítja, ha a többi érintett önkormányzat is biztosítja az arányos támogatást, amennyiben a többi önkormányzat nem biztosítja a támogatást, abban az esetben a bizottság javasolja a képviselőtestület számára, hogy éljen ajánlással a Tankerületi Központ felé, hogy a pályázati támogatás erejéig biztosítson tejtermékeket a gyermekeknek.

Novák Ferenc: Javasolja elfogadásra az előterjesztés szerinti határozatot.

Szavazásra teszi fel, mint módosító javaslatként az előterjesztés szerinti határozati javaslatot.

 Képviselőtestület 1 igen szavazattal, ellenszavazat nélkül és 6 tartózkodással a javaslatot nem fogadta el.

Szavazásra teszi fel a bizottsági javaslatot.

 Képviselőtestület 6 igen szavazattal, ellenszavazat nélkül és 1 tartózkodással az alábbi határozatot hozta:

**Képviselőtestület 114/2018. (V.16.) számú határozata:**

1./ Zalakaros Város Önkormányzat Képviselőtestülete a zalakarosi állandó lakóhellyel rendelkező gyermekek iskolatej programban való részvételét támogatja, azaz a Nagykanizsai Tankerületi Központ által kért támogatást az iskolába járó állandó lakóhellyel rendelkező gyermekeknek az összes zalakarosi általános iskolába járó tanulóhoz viszonyított arányában biztosítja.

2./ Zalakaros Város Önkormányzat Képviselőtestülete felkéri a polgármestert, hogy keresse meg a Nagykanizsai Tankerületi Központot, hogy a Tankerületi Központ keresse meg a zalakarosi iskolába járó gyermekek lakóhely szerinti önkormányzatát, hogy a támogatással nem fedezett költségekhez arányosan járuljanak hozzá.

3./ Zalakaros Város Önkormányzat Képviselőtestülete a támogatást csak abban az esetben biztosítja, ha a többi érintett önkormányzat is biztosítja az arányos támogatást, amennyiben a többi önkormányzat nem biztosítja a támogatást, abban az esetben a képviselőtestület ajánlással él a Tankerületi Központ felé, hogy a pályázati támogatás erejéig biztosítson tejtermékeket a gyermekeknek.

Határidő: 2018. május 31.

Felelős: Novák Ferenc polgármester

Operatív felelős: Torma László aljegyző – Nagykanizsai Tankerületi Központ tájékoztatása a

 döntésről

**Interpelláció:**

Horváth Vencel: Javasolja, hogy a hivatal minden kerékpárút építéssel érintett tulajdonost értesítsen a csapadékvíz bekötésének lehetőségéről. Hívjuk fel a figyelmet, hogy a kivitelezővel vegyék fel a kapcsolatot az értintettek, mert a kerékpárút elkészültét követően nem lesz lehetőség a burkolat felbontására.

Novák Ferenc: Mivel több napirend nem volt megköszönte a részvételt, 16,22 órakor bezárta a nyílt ülést és bejelentette, hogy a képviselőtestület zárt ülés keretében folytatja tovább munkáját.

Kmft.

 Novák Ferenc Szabóné dr. Csányi Marianna

 Polgármester Jegyző

 Benkőné Gulyás Edit Szirtes Balázs

 Jkv. hitelesítő Jkv. hitelesítő